als_Latn dik_Latn sag_Latn
E mesme
Gjuhë shqipe dhe Letërsi 11
Teksti shkollor për lëndën “Gjuhë Shqipe dhe Letërsi 11” është hartuar bazuar mbi programin mësimor të miratuar nga Ministria e Arsimit dhe e Shkencës.
Gjatë punës me tekstin nxënësit rishikojnë: gjuhën dhe pasurinë e saj, pasurinë leksikore dhe hijeshinë e strukturave sintaksore, arkaizmat dhe neologjizmat; gjuhën në një krijim epik; gjuhën e satirës; karakterin metaforik të gjuhës artistike; dialektet-gjuha letrare dhe prurjet gjuhësore letrare; shkrimin vlerësues, argumentues-shkencor; drejtshkrimin dhe pikësimin; aftësinë e kërkimit, e përzgjedhjes, e shfrytëzimit të burimeve.
Libri motivon dhe stimulon punën në grupe në formën e projektit dhe kërkimeve, si dhe aftëson punën individuale dhe zhvillon të menduarin kritik të nxënësve. Ky tekst nuk i drejtohet vetëm nxënësve, por gjithsecilit që synon të ridimensionojë aftësitë shkruese, analitike, sintetizuese dhe kulturologjike.
Biologji 11 | ZD
Teksti shkollor për lëndën “Biologjia 11” është hartuar bazuar mbi programin mësimor të miratuar nga Ministria e Arsimit dhe e Shkencës.
Ky tekst synon që nxënësi të zhvillojë kuptimet mbi lidhjet ndërmjet organizmit të qelizave në inde dhe të organizimit të indeve në organe, ku struktura dhe funksionet e organeve përcaktojnë lidhjet e tyre brenda sistemeve trupore të një organizmi, në të cilin homeostaza i lejon atij të realizojë funksionet bazë.
Biologji 11-Ushtrime dhe pune laboratori
Duke u mbështetur në tekstin mësimor, autori ka hartuar mjaft ushtrime të cilat i vijnë në ndihmë nxënësve në përforcimin e njohurive mbi lëndën e biologjisë. Për të gjitha temat mësimore ka ushtrime të niveleve të ndryshme. Po kështu, në tekst ka punë laboratori të cilat plotësojnë spektrin mësimor dhe aftësojnë nxënësit në praktikë pasi kanë përvetësuar në njohuritë mësimore.
Tematika e punëve të laboratorit
Tkurrja e muskulit të pulpës së bretkosës
Tretja në gojë
Qarkullimi i gjakut tek bretkosa
Vëzhgojmë rrahjet e zemrës
Rruazat e kuqe të gjakut
Dioksidi i karbonit dhe ritmi i frymëmarrjes
Receptorët ndijorë
Biosfera në shishe
Sociologji 11 | ZD
Teksti shkollor për lëndën “Sociologjia 11” është hartuar bazuar mbi programin mësimor të miratuar nga Ministria e Arsimit dhe e Shkencës.
Gjatë punës me tekstin nxënësi do të aftësohet që: Mbi bazën e njohurive të marra të veprojnë në situata konkrete në komunitet dhe shoqëri; Të shpjegojë aspektet kryesore të funksionimit të shoqerisë mbi bazën e koncepteve sociologjike; Të përshkruajë veçoritë specifike të fuksionimit të shoqerisë shqipëtare të ditëve tona; Të përdorin njohuritë sociologjike në zgjidhjen sa më racionale të problemeve të tyre të përditshme; Të integrohen në shoqëritë e tjera, në sisteme të tjera kulturore; Të krijojnë përvojën e vet sociologjike nëpermjet të menduarit kritik.
Psikologji 11 | ZD
Teksti shkollor për lëndën Psikologjia 11, është hartuar bazuar mbi programin mësimor të miratuar nga Ministria e Arsimit dhe e Shkencës.
Ky tekst synon t’u japë nxënësve njohuritë dhe t’u zhvillojë permes tyre ndërgjegjësime të domosdoshme për të kuptuar vetveten dhe të tjerët, t’u japë nxënësve mundësinë për të ndikuar në marrëdhëniet e tyre me veten dhe me të tjerët, të zhvillojë aftësitë dhe prirjet për respektimin e diversitetit, si kusht për mirëqenien vetjake e sociale dhe për zhvillimin e potencialit njerëzor.
Standartet e pëmbajtjes së lëndës së psikologjisë përfshijnë tri elemente të ndërlidhura: informacionin, aftësitë për aplikimin e tij dhe qëndrimet jetësore. Të marra së bashku këto elemente përbëjnë bazën për formimin personal dhe për rrjedhojë edhe vlerësimi i arritjeve të nxënësve të pasqyrojë nevojën për të vlerësuar shkallën e përvetësimit të këtyre tri elementeve nga nxënësit.
als_Latn als_Latn als_Latn als_Latn als_Latn szl_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn glg_Latn als_Latn fur_Latn als_Latn als_Latn ces_Latn als_Latn als_Latn als_Latn